als_Latn dik_Latn sag_Latn
Në prag të sezonit të dasmave, po ju përcjellim se çfarë po ndodhë në skenën e modës botërore, kur bëhet fjalë për fustane nusërie dhe aksesorë për ditën më romantike të jetës suaj…
Disa nga trendet i kemi pëlqyer edhe vitin e kaluar, por ka edhe disa modele tjera të reja. Përsëri do të jetë në trend dominimi i klasikes por gjithashtu edhe modelet elegante. Shihni më poshtë se cilat trende duhet ti ndiqni nëse dëshironi të shquheni si një nuse moderne këtë vit.
Fustane nusërie me mëngë kanë qenë një trend edhe vitin e kaluar. I njejti model do të jetë në trend edhe këtë vit. Një detaj i vogël, siç mund të jenë krahët me dantellë, mund ti japë një efekt shumë të mahnitshëm fustanit tuaj të dasmës.
Modelet e gjëra apo të fryera me shumë shtresa, prerje si të stilit të princeshës, do të ju mahnisin sërish. Modelet e fustaneve sikur ato të ballove janë rikthyer sërish në modë.
Disa dizajnerë mohuan veshjen e dasmës në formë kostumi të bardhë, mirëpo sërish është në trend ky model veshjeje për ditën e dasmës suaj. Femrat gjatë viteve të 80-ta në mënyrë masive janë martuar me këtë lloj veshje, por si duket edhe këtë sezon do të jetë ashtu.
Solange Knoëles ka nisur trendin me fustanin e saj të veçantë për ditën e dasmës, i cili ka një model interesant me krahë të lëshuar si pelerinë, pothuajse si një veshje rrobabanjoje. Së pari e kopjuan këtë zonjë të famshme në tapetin e kuq, e më pas trendi ka vazhduar edhe në mesin e të rejave për dasmën e tyre.
Në fund, diçka pak më tërheqëse dhe provokuese. Ekspertët e modës njoftuan për një model me dekolte të hapur dhe elemente të dantelës./femra.net/
als_Latn als_Latn als_Latn als_Latn als_Latn als_Latn als_Latn